钦定古今图书集成/理学汇编/文学典/第110卷 > 邬佐卿
## 钦定古今图书集成/理学汇编/文学典/第110卷 > 邬佐卿

按《列朝诗集》，佐卿字汝翼，丹徒人，按察使绅之子。天
性朴雅，不事奔竞。楷书临《黄庭经》，诗工唐律，不与人
争长，用自娱悦而已。少为贵公子，喜游侠斜，富于才
调。集外有艳诗十卷，题曰《缠头集》。佳句丽情，可歌可
咏。如“笛中旧恨留金谷，天上新愁问玉卮”，“江柳眉梢
双锁恨，海棠春尽独销魂”，“宝镜夜寒鸾顾影，画梁春
暖燕归楼。妆粉晓沾蝴蝶草，啼红春染杜鹃枝。鬓梳
蝉影分双翼，衣剪灵绡学六铢。小阁闲情缄豆蔻，空
庭微步出莲花。楼前彩凤随仙史，陌上银筝误使君。
春回汉水思捐珮，月满秦宫照卷衣。玉树经霜凝屈
戌，垂杨新月挂秋千。杨柳调翻歌扇月，柘枝香度舞
裙风。翡翠香笼条脱暖，梧桐声转辘轳寒。明月小楼
关盼盼，垂杨深院。”李师师，义山无题之后，不多见也。